laion/Wikipedia-Exotic huggingface dataset:
נונאטאקי טריו

נונאטאקי טריו (באנגלית: Trio Nunataks; מילולית: "נונאטאקי השלישייה" או "שלושת הנונאטאקים") הם קבוצה של שלושה נונאטאקים גדולים, בהרי הנסיך אלברט, באזור חוף סקוט של ארץ ויקטוריה, שבאנטארקטיקה. הנונאטאקים ממוקמים על רמת הקוטב, והם סמוכים מאוד זה לזה. הנונאטאקים ממוקמים בצידו הדרומי של קרחון דייוויד, בסמוך ממערבית לקצהו של קרחון הולינגסוורת'. שמם של הנונאטאקים ניתן להם על ידי המחלקה הדרומית (the Southern Party), של משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1962–1963. השם הוא תיאורי. נונאטאקי טריו באתר הסקר הגאולוגי של ארצות הברית נונאטאקי טריו באתר הגאזט האנטארקטי של ממשלת אוסטרליה נונאטאקי טריו באתר הגאזט האנטארקטי המשווה SCAR של ממשלת אוסטרליה תצלום לוויין של אזור נונאטאקי טריו נתוני שקיעת/זריחת שמש/ירח עדכניים עבור נונאטאקי טריו מזג אוויר נוכחי עדכני בנונאטאקי טריו תחזית מזג אוויר עדכנית ארוכת טווח עבור נונאטאקי טריו נתוני מזג אוויר היסטוריים עבור נונאטאקי טריו סטטיסטיקות מזג אוויר עבור נונאטאקי טריו ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי
ליאת אשורי

ליאת אשורי (נולדה בשנת 1974) היא סטייליסטית ישראלית. אשורי גדלה בראשון לציון, בת לאב מתעשיית האלומיניום ואם עקרת בית. לאחר שירותה הצבאי, עברה לגור בתל אביב. ב-2004 השתתפה בהפקת הקליפ לשיר "שירת הסטיקר" של הדג נחש ובהמשך עבדה עם חברת "טדי יזמות והפקות", חברת החדשות וחברות אופנה. בתל אביב, היא עבדה שבע שנים אצל מעצב התלבושות דני בר-שי. בסטודיו הכירה את הסטייליסט גל אפל שהיה לשותפה ובן זוגה. אשורי הקימה עם אפל את המותג המשותף "גא.לא" שנקרא על ראשי התיבות של שניהם ותחתיו עבדו והפיקו תלבושות לתוכניות טלוויזיה רבות בערוץ 2 וערוץ 10. היא הייתה הסטייליסטית והמלבישה הראשית בכל עשר העונות של "כוכב נולד", ארבע עונות של "מה נסגר?" עם רועי בר-נתן, "גב האומה", "משחק מכור" ו"נולד לרקוד". היא הובילה גם את צוות ההלבשה בתוכניות של "מה קשור" ובהן "עם סגולה", "הישראלים", והתכנית שלהם ב-HOT3. בנוסף, עיצבה קולקציית תכשיטים לחברת צ'ורוס וקולקציית נעליים לרשת סקופ. בנוסף על עבודתה בתוכניות טלוויזיה, היא מרצה באקדמיה לעיצוב fa29 בראשון לציון. אשורי הייתה בזוגיות בת 8 שנים עם גל אפל מתוכה היו נשואים במשך 7 חודשים. ב-2013 הכירה את אסי נקדאי, בעליו של הבר "סליפרס" ונישאה לו אחרי שנתיים של היכרות. אשורי פרסמה כי עברה טיפולי פוריות במשך 4 שנים עד לכניסתה להיריון וב-2019, נולדה בתה. השניים נפרדו ביוני 2024. אורית מרלין-רוזנצוייג, 'אם היה לי כסף, הייתי תולה שלט באיילון: לפני גיל 35 תשאבי ביציות', באתר Xnet‏ אורית מרלין-רוזנצוייג, ליאת אשורי: "המצאתי את עצמי מחדש", באתר ynet, 8 ביולי 2024 ליאת סימון, ‏גבירתי הנאוה, באתר גלובס, 7 בספטמבר 2006 אילנה שטוטלנד, ‏ליאת אשורי "ידעתי שאהיה אמא, לא הייתה אפשרות שזה לא יקרה", באתר מעריב אונליין, 17 בינואר 2019 מאור בן הרוש‏, פרסום ראשון: ליאת אשורי ובעלה אסי נפרדו, באתר וואלה, 24 ביוני 2024 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
מוחמד כנעאן (כדורגלן)

מוחמד "חמודי" כַּנעאן (בערבית: محمد كنعان; נולד ב-14 בינואר 2000) הוא כדורגלן ערבי-ישראלי, המשחק בעמדת הקשר ההתקפי במ.ס. אשדוד מליגת העל ובנבחרת ישראל. מוחמד כנעאן נולד במג'ד אל-כרום, ישראל, למשפחה ערבית-מוסלמית. החל את דרכו בקבוצת הילדים של מועדון ספורט מג'דל כרום אשר הייתה הקבוצה של עיר מגוריו. בגיל 11 עבר לשחק בקבוצת הילדים של מכבי חיפה. כנעאן היה שחקן מרכזי בקבוצות הנוער של המועדון והרבה לשחק. הוא כבש 40 שערים בארבע עונות בקבוצות הנוער השונות של המועדון. ב-18 ביולי 2018, חתם כנעאן במ.ס. אשדוד לחמש עונות. הוא שיחק בנוער של המועדון אך לסירוגין שותף גם בקבוצה הבוגרת. את משחק הבכורה שלו בבוגרים ערך כנעאן ב-20 בדצמבר אותה שנה, במשחק הגביע נגד הפועל רמת גן, בו עלה כמחליף בדקה ה-79 ואשדוד ניצחה 0–2. שישה ימים לאחר מכן, ערך כנעאן את משחקו הראשון בליגה במהלך ההפסד 0–1 לקבוצת נעוריו, מכבי חיפה, כשעלה כמחליף בדקה ה-67. סך הכל בעונת 2018/2019 שיחק שני משחקי ליגה ומשחק גביע אחד, ובקבוצת הנוער שיחק 18 משחקי ליגה בהם כבש 5 שערים והוסיף הופעה בגביע המדינה לנוער. החל מעונת 2019/2020, שיחק כנעאן רק בקבוצה הבוגרת של המועדון. ב-3 בנובמבר 2019, כבש כנעאן את שער הבכורה שלו בבוגרים בדקה ה-51 לאחר שעלה כמחליף בדקה ה-46 במהלך המשחק נגד סקציה נס ציונה שנגמר בשוויון 2–2. בעונה זו שיחק כנעאן 31 משחקים בכל המסגרות בהם כבש 5 שערים. שיחק החל מבנבחרות נערים ב' של ישראל עד גיל 16. בשנת 2019 זומן לסגל נבחרת הנוער של ישראל עד גיל 19, ושיחק במדיה במסגרת מוקדמות אליפות אירופה לנבחרות נוער עד גיל 19. כנעאן רשם במדי נבחרת הנוער 22 הופעות במסגרות השונות וכבש חמישה שערים. הוא זומן באותה שנה גם לנבחרת הצעירה עד גיל 21 במסגרת מוקדמות יורו 2021 לנבחרות צעירות. הוא שיחק נגד נבחרות ספרד ומונטנגרו, כששני המשחקים נגמרו בתיקו 1–1 ותיקו 0–0, בהתאמה. ב-18 במרץ 2021 זומן לראשונה גם לסגל נבחרת ישראל הבוגרת, על-ידי המאמן האוסטרי וילי רוטנשיינר, לקראת שלושת משחקיה מול דנמרק, מול סקוטלנד ומול מולדובה, במסגרת מוקדמות מונדיאל 2022. ב-20 בנובמבר 2022 ערך את הופעת הבכורה שלו בבוגרים של הנבחרת, כשנכנס כמחליף במחצית השנייה במשחק הידידות מול קפריסין שהסתיים בהפסד ביתי לישראל 2–3. מוחמד כנעאן, ברשת החברתית אינסטגרם מוחמד כנעאן, באתר ההתאחדות לכדורגל בישראל מוחמד כנעאן, באתר Transfermarkt מוחמד כנעאן, באתר Soccerway מוחמד כנעאן, באתר WorldFootball.net מוחמד כנעאן, באתר FootballDatabase.eu עמית קרקו, ‏עזב את חיפה, מכבי ת"א פספסה: כנעאן פורח, באתר ONE‏, 23 במרץ 2021 יניב טוכמן‏, בן שמעון: "מרגש אותי הזימון של כנעאן. גורדנה וג'רפי יהיו בקרוב בסגל", באתר וואלה, 18 במרץ 2021
יוקלה

יוקלה (באנגלית: Eucla) היא עיירה באוסטרליה המערבית. יוקלה נמצאת בגבול אוסטרליה הדרומית–אוסטרליה המערבית, כ-1,233 ק"מ מבירת אוסטרליה המערבית, פרת', וכ-1,920 ק"מ מבירת אוסטרליה, קנברה. בנוסף, באזור העיירה נמצאים הפארק הלאומי יוקלה (אנ') ומערת אברקור. העיירה נמצאת ליד כביש אייר (אנ') ומעבר יוקלה. מדיה וקבצים בנושא יוקלה בוויקישיתוף 2016 Census QuickStats: Eucla, quickstats.censusdata.abs.gov.au (באנגלית) Eucla, Eucla (באנגלית) Coordinate Distance Calculator, boulter.com Coordinate Distance Calculator, boulter.com Doyle, Kate (20 בדצמבר 2019). "Australia's heatwave sees average maximum temperature record broken two days in a row". ABC News. נבדק ב-21 בדצמבר 2019. {{cite web}}: (עזרה) "Climate statistics for Eucla". Bureau of Meteorology. נבדק ב-21 בדצמבר 2019. {{cite web}}: (עזרה) "Climate statistics for Eucla: 1981–2010". Bureau of Meteorology. נבדק ב-21 בדצמבר 2019. {{cite web}}: (עזרה)
בית עפה

בית עפה או בית עפא ( בערבית بيت عفّا) היה כפר ערבי במישור החוף הדרומי כ-2 קילומטרים ממזרח לנגבה, סמוך וצפונית לכביש המנדטורי בין פאלוג'ה - אל-מג'דל (היום כביש 35 בקטע מקריית גת לאשקלון) בגובה כ-80 מטר מעל פני הים. הכפר היה מיושב במאה ה-15. בשנת 1472/1473 הקדיש הסולטאן הממלוכי קאיתבאי את הכפר לטובת מדרסה בירושלים. בתקופה העות'מאנית השתייך הכפר לליווא של עזה. בשנת 1596 נפקדו בכפר 143 תושבים. במפקד הבריטי משנת 1931 נמנו בכפר כ-462 נפשות וכ-105 בתים ואילו בשנת 1945 על פי סקר הכפרים 1945 בארץ ישראל מנה 700 נפשות. בשנת 1939 הוקם בסמוך לכפר קיבוץ נגבה, אשר בימיו הראשונים נקרא בית עפה. עם הכרזת העצמאות ב-15 במאי 1948 פלש צבא מצרים לאזור הדרום והכפר נתפס על ידי הכוחות המצריים. הכפר היווה חלק מרצועת הניתוק של הנגב מהיישוב היהודי שמדרום לו על ידי הצבא המצרי והיה בסיס למפקדת החטיבה המצרית שתקפה את נגבה.[דרוש מקור] בחודש יולי 1948 התרחשו קרבות קשים על הכפר. קרב ראשון ב-15 ביולי, בהשתתפות כוחות של שועלי שמשון, וקרב שני ב-18 ביולי, במסגרת מבצע מוות לפולש, בהשתתפות גדוד 54 של חטיבת גבעתי ופלוגת לוחמים מחיל הים. כל הניסיונות האלו כשלו תוך אבדות כבדות ומאז לא הותקף הכפר. ב-9 בנובמבר 1948 נכבשה משטרת עיראק סווידאן, בעקבות כיבוש זה פינו המצרים את הכפרים עיראק סווידאן ובית עפה. ב-10 בנובמבר 1948 נכנס כוח של גבעתי לבית עפה ללא קרב. במקום הכפר הוקם בשנת 1953 המושב יד נתן על ידי עולים מהונגריה. קרבות בית עפה מדיה וקבצים בנושא בית עפה בוויקישיתוף מפת האזור עם ציון הכפר Beit Affeh, 1918 בהוצאת צבא בריטניה (גליון Falujeh), באתר הספרייה הלאומית, אוסף המפות ע"ש ערן לאור Roy Marom; Itamar Taxel, Ḥamāma: The historical geography of settlement continuity and change in Majdal 'Asqalān's hinterland, 1270 - 1750 CE, Journal of Historical Geography 82, 2023-01-01, עמ' 58 Hütteroth, Wolf-Dieter; Abdulfattah, Kamal (1977). Historical Geography of Palestine, Transjordan and Southern Syria in the Late 16th Century. Erlanger Geographische Arbeiten, Sonderband 5. Erlangen, Germany: Vorstand der Fränkischen Geographischen Gesellschaft, p. 144. נגה קדמן, בצדי הדרך ובשולי התודעה, ספרי נובמבר, 2008, עמ' 146 בני מוריס, בספרו "לידתה של בעיית הפליטים", לא ידוע אם תושבי הכפר גורשו או נטשו את כפרם.
ארז'בט פורגאץ'-האן

ארז'בט פורגאץ'-האן (במקור Hann Erzsébet Anna, בהונגרית: Forgács-Hann Erzsébet; בודפשט, 3 באפריל 1897 – בודפשט, 8 בינואר 1954) הייתה פסלת, גרפיקאית, סופרת יהודייה-הונגרייה. ארז'בט האן נולדה במשפחה יהודית כבתם של לאיוש האן (1861–1944) הפקח הראשי של הרכבת הממלכתית של הונגריה, ושל יוזפה לדרר (1866–1941). היא סיימה את לימודיה באוניברסיטת פאזמני פטר (היום אוניברסיטת אטווש לוראנד) במחלקה לפילוסופיה ולתולדות האמנות. לאחר מכן הייתה תלמידה פרטית של הפסל ז'יגמונד קישפלודי שטרובל. בשנים 1927 עד 1928 למדה בפריז. משנת 1928 הייתה כבר אמנית מציגה. בשנת 1933 השתתפה בתערוכת האוסף ה-80 של הסלון הלאומי. בשנת 1957 העניק בעלה את עיזבונה לגלריה המודרנית של פץ'. בעלה הראשון היה מיקלוש ז'יגמונד סאפלונצאי-מיהאלוביץ', איתו התחתנה ב-9 ביוני 1919 בצינקוטה. בעלה השני, היה פאל גגשי קיש (1900–1993), פרופסור לרפואה. הם נישאו בשנת 1936 במתיאשפלד. קברו של ארנולד בודאי האן קבר שאנדור ברודי (1930) עצב (1933) דיוקן עצמי (1946) מיקלוש סנטקוטי (1947) אישה שאוחזת בראשה (1947) המציג את אצבעו (1948) קישוטי בניין (1952) 1933, 1946–1948 בודפשט 1957 פץ' 1928 פריז 1929–1931, 1933, 1938-1936, 1940, 1946–1948, 1950, 1952–1953, 1984 בודפשט 1973 סקשפהרוואר Hunga-Art.hu Artportal.hu לקסיקון ביוגרפי הונגרי 1978–1991 חיי. דיוקן עצמי של אמנות הונגרית חדשה (בודפשט, 1945) רבינובסקי מ': אמניות, נשים, 1945/7. רבינובסקי מ': על פסלת ~, הונגרים, 1946/11. רבינובסקי מ': משרד התרבות, 1949/1. לקסיקון נשים הונגריות. על ידי מרגיט בוזאי (בודפשט, 1931) לקסיקון אמנות הונגרית בת זמננו. ISBN 963-8477-44-X לקסיקון קטן של אמנות הונגרית. עורכת הראשית אגנש קורבר. 2002 הלקסיקון של העידן האחרון של הונגריה. בודפשט, 1930. הלקסיקון ההונגרי הגדול. ISBN 963-85773-9-8 לקסיקון פץ'. 2010 ISBN 978-963-06-7919-0 הלקסיקון החדש של רוואי. 2001 ISBN 963-927-241-8 לקסקון ביוגרפי חדש מסת"ב 963-547-414-8 מדיה וקבצים בנושא ארז'בט פורגאץ'-האן בוויקישיתוף Halálesete bejegyezve a Bp. VIII. ker. állami halotti akv. 104/1954. folyószám alatt Születése bejegyezve a Bp. VI. ker. állami születési akv. 1014/1897. folyószáma alatt "Hann Lajos halotti bejegyzése a Budapest VIII. kerületi polgári halotti akv. 2980/1944. folyószáma alatt". "Léderer Jozefa halotti bejegyzése a Budapest XIII. kerületi polgári halotti akv. 1596/1941. folyószáma alatt". "Szaplonczay-Mihalovits Miklós és Hann Erzsébet házasságkötési bejegyzése a cinkotai polgári házassági akv. 109/1919. folyószáma alatt".
ברמבל

ברמבל (באנגלית: Bramble, שיח פטל) הוא קוקטייל המוכר רשמית על ידי איגוד הברמנים הבינלאומי, המבוסס על ג'ין, מיץ לימון טרי וליקר פטל שחור (crème de mûre). את הקוקטייל מכינים בשייקר, אליו מוזגים את כל הרכיבים, פרט לליקר פטל שחור, ומנערים עם קרח. לאחר מכן מוזגים לתוך כוס אולד פאשנד, המלאה בקרח כתוש. לבסוף מוזגים לכוס של ליקר פטל שחור. הקוקטייל מקושט לרוב בפלח לימון ופירות יער טריים. קוקטייל הברמבל הומצא בלונדון, בשנת 1984, על ידי הברמן דיק בראדל (Dick Bradsell), שעבד בבר Fred's Club בסוהו. ההשראה לקוקטייל היה זיכרון הילדות של בראדל, שנהג לקטוף פטל שחור באי וייט. שם המשקה Bramble הוא כינוי לשיח פטל באנגלית. לעיתים, ליקר פטל שחור (הנדיר יחסית) מוחלף בקרם דה קסיס, שהוא רכיב קל יותר להשגה. מלבד זאת, ניתן להשתמש בריבה כתחליף לליקר פטל שחור. לעיתים מוסיפים מעט מי סודה מעל. מדיה וקבצים בנושא ברמבל בוויקישיתוף ברמבל, באתר איגוד הברמנים הבינלאומי ברמבל, אתר diffordsguide ברמבל ריבה ברמבל, אתר הכרם
קרחון הולינגסוורת'

קרחון הולינגסוורת' (באנגלית: Hollingsworth Glacier) הוא קרחון בארץ ויקטוריה, שבאנטארקטיקה. חלקו של הקרחון מצוי בשטח חסות רוס. הקרחון הוא קרחון רחב, בעל שיפוע נמוך. הקרחון מנקז את האזור שממזרח לגבעות רייקר. הקרחון זורם לכיוון צפון - מזרח, ונשפך אל קרחון דייוויד בסמוך ממזרח לנונאטאקי טריו. הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1956–1962. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שמו של ג'רי ל. הולינגסוורת' (Jerry L. Hollingsworth), שהיה מטאורולוג בעונת החורף האנטארקטי בתחנת הקוטב הדרומי (תחנת אמונדסן סקוט) בשנת 1966. קרחון הולינגסוורת' באתר הסקר הגאולוגי של ארצות הברית קרחון הולינגסוורת' באתר הגאזט האנטארקטי של ממשלת אוסטרליה קרחון הולינגסוורת' באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מקרחון הולינגסוורת' לאתרים סמוכים ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי
הבחירות לנשיאות איראן 2021

הבחירות לנשיאות איראן 2021 התקיימו ב-18 ביוני 2021, זו מערכת הבחירות השלוש עשרה לתפקיד נשיא איראן, התפקיד השני בחשיבותו במדינה לאחר המנהיג העליון באיראן והתפקיד החשוב ביותר הנבחר על ידי הציבור האיראני. בבחירות ניצח איש הדת והשופט אבראהים ראיסי, לאחר שגרף כ-62% מהקולות בבחירות. הנשיא צריך להיבחר ברוב של מעל 50 אחוזים מקולות המצביעים. לעיתים קרובות, בשל מספר המועמדים הרב, יש צורך בסבב בחירות נוסף כדי להכריע את הבחירות. אורך כהונת הנשיא הוא ארבע שנים, ובסיומן הוא יכול להיבחר רק לעוד קדנציה אחת. עם בחירת הנשיא הוא הופך לראש המועצה לביטחון לאומי (אך הדמות החזקה בגוף זה הוא מזכיר המועצה) וראש המועצה למהפכה חברתית, שאחראית להפיץ את רעיון המהפכה האסלאמית ברחבי העולם באמצעות תעמולה. ערך מורחב – נשיא איראן הדרישות בהם צריכים לעמוד המועמדים לנשיאות: המועמד צריך להיות ממוצא איראני, בעל אזרחות איראנית. על המועמד להיות מוסלמי שיעי תריסרי, אדוק ואמין. המועמד צריך להיות דמות פוליטית מוכרת. המועמד הוא בן גיל 25–75. למועמד אין תיק פלילי. המועמד לא שירת בממשל בתקופת השאה. המועמד צריך להיות נאמן לרעיון הרפובליקה האסלאמית. נשים שמציגות את מועמדותן אף פעם לא עברו את הסינון שמבצעת מועצת שומרי החוקה מדי מערכת בחירות וזאת על אף שבמספר הזדמנויות נטען כי איסור שכזה נוגד את החוקה האיראנית. ב-25 במאי 2021 פרסמה מועצת שומרי החוקה את שמות שבעת המועמדים המאושרים להתמודדות: אמיר חוסיין רזיזאדה - בן 50. נציג מחוז משהד וקלאת בפרלמנט של איראן מאז 2008. עבד אל-נאצר חמאתי - בן 65. נגיד הבנק המרכזי של איראן לפני התמודדותו לנשיאות, ולפני כן שגריר איראן בסין. אבראהים ראיסי - בן 60. איש דת בכיר, נשיא בית המשפט העליון באיראן וחבר מועצת המומחים האיראנית. לשעבר התובע הכללי באיראן וסגן נשיא בבית המשפט המחוזי. מוחסן רזאי - בן 66. מזכיר המועצה האיראנית לאבטחת אינטרס המשטר. קצין צבא בכיר לשעבר. פרשו: סעיד ג'לילי - בן 55. היה חבר המועצה העליונה לביטחון לאומי מ-2007 עד 2013. פרש ב-16 ביוני 2021. עלי רזא זקאני - בן 56. חבר הפרלמנט של איראן מטעם מחוז קום. ראש זרוע המחקר בפרלמנט האיראני. התמודד ב-2013 וב-2017 לתפקיד הנשיא, אך נפסל על ידי מועצת שומרי החוקה. פרש ב-16 ביוני. מוחסן מהרליזאדה - בן 64. מושל מחוז אספהאן לשעבר. מסגני הנשיא והמנהל של אגודת הספורט הלאומית בתקופת כהונתו של ח'אתמי. היה גם מושל מחוז ח'וראסאן. אזרבייג'ני במוצאו, והרפורמיסט היחיד מהמועמדים. פרש ב-16 ביוני 2021. מדיה וקבצים בנושא הבחירות לנשיאות איראן 2021 בוויקישיתוף צבי בראל, איראן מחכה לנשיא החדש, באתר TheMarker‏, 14 באוקטובר 2020 רז צימט, שנה לבחירות לנשיאות איראן – תמונת מצב, באתר המכון למחקרי ביטחון לאומי, ‏15 ביוני 2020 הטלוויזיה האירנית הכריזה רשמית: ראיסי זכה ב-62% מהקולות, באתר ‏מאקו‏, 19 ביוני 2021 סעיף 117 של חוקת איראן. פרק 114 של חוקת איראן. מפורטות בפרק 115 של החוקה. "Iran's ban on female presidential candidates contradicts Constitution". Amnesty International. 17 במאי 2013. נבדק ב-18 ביוני 2013. {{cite news}}: (עזרה); Check |archive-url= value (עזרה)
אוגוסט גוסטב לזינסקי

אוגוסט גוסטב לזינסקי (בגרמנית: August Gustav Lasinsky ‏; 27 באוקטובר 1811 – 24 ביולי 1870) היה צייר של התקופה הרומנטית הגרמנית. הוא נודע בזכות ציורי הקיר שלו בכנסיות קתוליות בריינלנד. אוגוסט לזינסקי ואחיו הבכור יוהאן אדולף לזינסקי, היו ציירי נוף וארכיטקטורה ידועים של הרומנטיקה באזור הריין. הם הגיעו מהאצולה הפולנית והגרמנית הישנה. האב פרידריך קרל היה גזבר בחצר המלוכה של סטניסלוס השני אוגוסט פוניאטובסקי בוורשה והגיע לגרמניה כפליט מהמהפכה. בשנת 1809 הוא היה "גובה מיסים עקיפים" של קנטון סימרן במחלקת ריין-מוזל הצרפתית. האם הייתה המשוררת אנה מריה לזינסקי, אחייניתו הגדולה של סגן הקנצלר של דוכסות יוליך-ברג, גאורג יוזף פרייהר פון קנאפ. את הכשרתו הראשונה כצייר קיבל מאחיו הבכור יוהאן אדולף, וגם מהצייר סימון מייסטר. בשנת 1830 למד אצל וילהלם פרידריך פון שדו באקדמיה של דיסלדורף, בשנת 1836 עבר למכון סטדל לאמנות בפרנקפורט והיה תלמידו של פיליפ פייט. בשנת 1844 עבר לאמונה הקתולית והשתייך לקבוצת הקתולים הפוליטית סביב אוגוסט רייכנספרגר, שאותו הכיר ככל הנראה מקובלנץ ותמך במחויבות להשלמת קתדרלת קלן. בקיץ 1852, נפוצה שמועה שלזינסקי ניהל רומן עם אמילי מרקס בזמן שצייר ציורי קיר עבור סנט גאנגולף בטריר. לזינסקי התחיל בציור פורטרטים ונוף. לאחר המעבר לקתוליות התמסר בעיקר לנושאים דתיים וקיבל הזמנות בין היתר לציורי קיר. בקפלת "קרויצ'ן" בטריר (1845/46, שוחזרה בשנת 2008), בכנסיית העיר הקתולית סנט גאנגולף (1849/51, שוחזרה בשנת 1980), סנט יוזף באלזי (1860). בשנת 1841 הוא עבד על שחזור והוספה של ציורי קיר בקתדרלת קלן שעדיין לא הייתה גמורה. לפיכך הוא משך את תשומת לבו של המלך פרידריך וילהלם הרביעי מפרוסיה, שהזמין אותו בשנת 1844 ליצירת ציורי קיר היסטוריים על ההיסטוריה של משפחת הוהנצולרן וויטלסבאך על חזית טירת סטולצנפלס המחודשת מול הריין. עבודות רבות של לזינסקי הושמדו או הוסרו במהלך שיפוצים מאוחרים יותר בכנסייה. בסנט מנאס בקובלנץ-סטולצנפלס או בסנט קיליאן במיינץ-קוסטהיים. הם נשמרים רק באוסף הגרפי של לנדסמוזיאון מיינץ כציורי טיוטה או עותקים. הדוגמה הידועה ביותר לכך היא הציור שהוסר בקתדרלת מיינץ בשנת 1925/28, אותו התחיל פיליפ פייט הזקן לעשות בשנת 1861 ותלמידיו לזיניסקי ויוזף אנטון סתגסט סיימו מטיוטות. מדיה וקבצים בנושא אוגוסט גוסטב לזינסקי בוויקישיתוף Historische Commission bei der königl. Akademie der Wissenschaften, Allgemeine Deutsche Biographie, Bd. 17, 1., München/Leipzig: Duncker & Humblot, 1883, Allgemeine Deutsche Biographie, עמ' 732 Friedrich von Boetticher, Malerwerke des neunzehnten Jahrhunderts: Beitrag zur Kunstgeschichte, F. v. Boetticher, 1891. (בgerman) Marktkirche St. Gangolf in Trier an der Mosel Peter Paulin Pfarrkirche Katharina Stiftskirche Dom Wederath Mittelalter Triumphkreuz Turm, www.moseltouren.de Landesmuseum Mainz, Reisewege zu den Nazarenern in Rheinland-Pfalz, Katalog Ausstellung 2012, Regensburg 2012, ISBN 978-3-7954-2649-1 und Klaus Weschenfelder, Bd. VI des Bestandskatalogs des Mittelrhein-Museums, Koblenz 1999
קופסה שחורה (פירושונים)

האם התכוונתם ל... קופסה שחורה – מכשיר אשר רושם נתוני פעולה של כלי מסוים קופסה שחורה (תעופה) – התקן הקלטה המותקן בכלי טיס אשר רושם ומתעד נתוני טיסה שונים ומקליט קולות של צוות הטיסה קופסה שחורה (ספר) – ספרו של הסופר עמוס עוז קופסה שחורה (הצגה) – הצגה ב"הבימה" על פי ספרו של עמוס עוז קופסה שחורה (סרט) – סרט ישראלי המבוסס על ספרו של עמוס עוז קופסה שחורה (סרט צרפתי) – סרט צרפתי שכתב וביים יאן גוזלן קופסה שחורה (הנדסה) – מושג הנדסי: רכיב שידוע רק הקלט והפלט שלו, אך לא פרטי מנגנון פעולתו בדיקות קופסה שחורה – בדיקות המתבצעות ללא התייחסות למבנה הפנימי של הרכיב או המערכת קופסה שחורה (פסיכולוגיה) – מושג פילוסופי ופסיכולוגי השאול מתחום ההנדסה ומייצג את התהליך הנסתר המתרחש בתודעת האדם קופסה שחורה (תוכנית טלוויזיה) – תוכנית תחקירים של הזכיינית רשת בהגשת עמנואל רוזן וענת גורן.
My Own Soul's Warning

My Own Soul's Warning הוא שיר של להקת הרוק האמריקאית הקילרס, מתוך אלבום האולפן השישי שלה, Imploding the Mirage. הוא יצא ב-17 ביוני 2020. שני קליפים נוצרו לשיר. הקליפ הראשון, שעלה ליוטיוב ב-16 ביולי 2020, הוא הצצה לסרט קצר שקשור לאלבום של הקילרס, Imploding the Mirage. הקליפ השני, שביים מייקל הילי, עלה ליוטיוב ב-20 באוגוסט 2020, קצת יותר מחודש לאחר שעלה הקליפ הראשון. הוא מציג את הסולן ברנדון פלאוורס והמתופף רוני ונוצ'י ג'וניור, יוצאים לטיול בטנדר דרך שדות תירס ויערות מכוסים בשלג. מידע על הסינגל "My Own Soul's Warning" באתר מיוזיק בריינז מידע על השיר "My Own Soul's Warning" באתר AllMusic סרטון השיר "My Own Soul's Warning" באתר יוטיוב
אנדרטה לקרבנות היהודים (פץ')

האנדרטה לקורבנות היהודים בעיר פץ' (בהונגרית: Zsidó mártírok emlékműve) ממוקמת בסמוך לתחנת הרכבת של העיר פץ'. היא הוקמה בשנת 2010 ביוזמה אזרחית לזכר הקורבנות היהודים שגורשו מהעיר ונרצחו בשואה במהלך מלחמת העולם השנייה. המספר הכולל של המגורשים מפץ' לאושוויץ ב-4 ביולי 1944 נע בין 3,400 לבין 3,600. מספר יהודי פץ' – מתוארך לשנת 1900 – כלומר לתחילת המאה ה-20 הגיע ל-10 אחוזים מכלל האוכלוסייה בעיר. כמעט 90 אחוזים מהמגורשים לאושוויץ לא חזרו. יומיים לאחר הגירוש, ב־6 ביולי 1944, יצאו 1,170 יהודים מגטו מוהאץ' ו-1,180 יהודים מגטו בוניהד לאותם מחנות מוות בפולין. כל יום ראשון הראשון ביולי מאז 1946 הוא יום הזיכרון לחללי מחנות ההשמדה מפץ'. "קרן הזיכרון של פץ'" אספה מתרומות את 12 מיליון הפורינט, עלות הקמת האנדרטה. הפסל, שתוכנן על ידי האמן גאבור אילה, מסמל את התחנה האחרונה, את פתח קרון הרכבת אליה נכנסו וממנו יצאו. על האנדרטה היצוקה מבטון ומצופה בגרניט, צלליות הדמויות האנושיות החתוכות מסמלות את הקורבנות שעזבו את הרכבת כדי להשאיר את החלל מאחור. האנדרטה נחנכה ב-4 ביולי 2010 בהשתתפות שני הנשיאים משותפים של העמותה היהודית-נוצרית, ד"ר יוז'ף שווייצר שהיה הרב הראשי של פץ' וד"ר הארכיבישוף אסטריק וארסגי, ראש מנזר פאנונהאלמה. האנדרטה וצילומים מזוויות שונות האנדרטה מאמר בעיתון של פץ' על חנוכת האנדרטה (בהונגרית) "Zsidók Pécs városából – 70 éve deportálták a város zsidóságát". Memento70. "Pécs nem tudta megmenteni zsidó közösségét". Múlt-kor történelmi magazin (בהונגרית). 2013-05-10. pécsma.hu (2010-07-04). "Emlékmű a pécsi áldozatokért". pecsma.hu (בהונגרית). Tamás, Pál. "Zsidó mártírok emlékműve". www.kozterkep.hu (בהונגרית). "A holokauszt pécsi áldozataiért | Mazsihisz". mazsihisz.hu (בהונגרית).
קלאוס קונראד (נוירולוג)

קלאוס קונראד (בגרמנית: Klaus Conrad; 19 ביוני 1905, ליברץ – 5 במאי 1961, גטינגן) היה נוירולוג ופסיכיאטר גרמני בעל תרומות חשובות לנוירופסיכולוגיה ופסיכופתולוגיה. הוא הצטרף למפלגה הנאצית (NSDAP) בשנת 1940. הוא היה ידוע בעיקר כפרופסור לפסיכיאטריה ונוירולוגיה, ומנהל בית החולים הפסיכיאטרי האוניברסיטאי בגטינגן משנת 1958 ועד מותו. קלאוס קונראד נולד בליברץ כבנו של הכלכלן אוטו קונראד. כשהיה בן ארבע עברה משפחתו לווינה. לאחר שלמד בבית הספר לדקדוק ההומניסטי, החליט ללמוד רפואה ועבר את הבחינות בשנת 1929. הוא החל את דרכו בקליניקה בווינה בהנהלת אוטו פוטזל והמשיך במרפאה הפסיכיאטרית במגדבורג. לאחר לימודיו בפריז, הוא הגיע למכון המחקר הגרמני לפסיכיאטריה במינכן בשנת 1933, שם ערך מחקר על האופי התורשתי של אפילפסיה. ניתן להשתמש בתוצאות עבודתו כדי להצדיק עיקורי חובה במסגרת "החוק למניעת מחלות תורשתיות". קונראד הצטרף לאיגוד המרצים הנאצי והיה שם סגן סוהרים. בשנת 1939 פרסם מאמר על הספקטרום הגנטי של אפילפסיה. באותה שנה הביא אותו ארנסט קרצ'מר למרפאה הפסיכיאטרית של אוניברסיטת מרבורג כרופא בכיר, וקונראד הפך לחבר באגודה הרפואית הלאומית-סוציאליסטית. בשנת 1948 מונה קלאוס קונראד למנהל המחלקה לפסיכיאטריה ונוירולוגיה באוניברסיטת סער; בשנת 1958 הוא קיבל את מקומו של גוטפריד אוולד כמנהל המרפאה הפסיכיאטרית באוניברסיטה בגטינגן. בשנת 1961 אמור היה קונראד להיות מנהל מכון מקס פלאנק לפסיכיאטריה במינכן, אך הוא נפטר לפני כניסתו לתפקיד. הוא נישא למרתה קונראד ונולדו להם ארבעה ילדים (ג'יזלה, בסטיאן, מוניקה ואורסולה). מדיה וקבצים בנושא קלאוס קונראד בוויקישיתוף Klee, Ernst (2005). Das Personenlexikon zum Dritten Reich. Wer war was vor und nach 1945 (Second updated ed.). Frankfurt am Main: Fischer Taschenbuch Verlag. pp. 95–96.
קלאוס קונראד (היסטוריון)

קלאוס קונראד (בגרמנית: Klaus Conrad;‏ 16 באפריל 1930, היידלברג – 10 בפברואר 2002, גטינגן) היה היסטוריון ודיפלומט גרמני. הוא היה היסטוריון אזורי של פומרניה, פרוסיה המזרחית ופרוסיה המערבית ועסק בעיקר בהיסטוריה של ימי הביניים. קונראד נולד בהיידלברג לפיזיקאי ריצ'רד קונראד. לאחר שסיים את לימודיו בתיכון בשנת 1949, הוא נרשם לאוניברסיטת פרייבורג ללימודי אמנות, ארכאולוגיה והיסטוריה. בספטמבר 1950 הוא לקה בשיתוק ילדים בבולוניה. הוא סבל מהמחלה לאורך כל חייו. בסתיו 1959 עבר את בחינת המדינה למורים בתיכון. הוכשר בסמינר היידלברג לתלמידי חניכים ועבר את בחינת המעריך בשנת 1961; עם זאת, הוא לא נכנס לשירותי בית הספר, אך היה מזוהה היטב בלימודי ימי הביניים. הוא עבד בוועדה ההיסטורית לפומרניה ובוועדה ההיסטורית לחקר מדינות פרוסיה המזרחית והמערבית, כעוזר מחקר. משימתו העיקרית הייתה עיבוד נוסף של ספרי המסמכים. מקום עבודתו היה מחנה הארכיון הממלכתי גטינגן. ב-30 באפריל 1995, כשהוא אלמן ונכה הוא פרש מתפקידו. Grabsteine: Parkfriedhof Junkerberg, Göttingen, grabsteine.genealogy.net ערך זה הוא קצרמר בנושא אישים ובנושא גרמניה. אתם מוזמנים לתרום לוויקיפדיה ולהרחיב אותו.
קלאוס קונראד (יזם)

קלאוס קונראד (בגרמנית: Klaus Conrad; נולד ב-27 בפברואר 1936, ברלין) הוא יזם גרמני. בשנת 1973, בגיל 37, הפך קונראד לשותף בחברת אביו מקס קונראד, קונראד אלקטרוני. הוא הרחיב את עסק הזמנות הדואר, ובדרום גרמניה נבנו 18 "חנויות כולבו טכניות" בזכותו. בשנת 1995, בהנהגתו של קונראד, הוקם מרכז לוגיסטי בוורנברג-קובליץ. בשנת 1996 קיבל קלאוס קונראד את מסדר הכבוד הבווארי מידיו של קנצלר גרמניה, אדמונד שטויבר. בשנת 1997 מסר קלאוס קונראד את הנהלת החברה לבנו ורנר קונראד. מדיה וקבצים בנושא קלאוס קונראד בוויקישיתוף ערך זה הוא קצרמר בנושא אישים ובנושא גרמניה. אתם מוזמנים לתרום לוויקיפדיה ולהרחיב אותו.